1. Проблематика на Институт по физиология на растенията и генетика: 1.1. Преглед на изпълнението на целите /стратегически и оперативни и оценка на постигнатите резултати в съответствие\n«1. Проблематика на Институт по физиология на растенията и генетика: 1.1. Преглед на изпълнението на целите /стратегически и оперативни и оценка на постигнатите резултати в съответствие ...»\nЗА НАУЧНОИЗСЛЕДОВАТЕЛСКАТА, УЧЕБНА И ФИНАНСОВА ДЕЙНОСТ\nНА ИНСТИТУТ ПО ФИЗИОЛОГИЯ НА РАСТЕНИЯТА И ГЕНЕТИКА ПРЕЗ 2012\n1. Проблематика на Институт по физиология на растенията и генетика:\n1.1. Преглед на изпълнението на целите /стратегически и оперативни и\nоценка на постигнатите резултати в съответствие с мисията и приоритетите на\nзвеното, утвърдени от ОС на БАН при структурните промени през 2010.\nИнститутът по физиология на растенията и генетика провежда фундаментални и приложни изследвания в областта на растителната физиология, биохимия и генетика, имащи ключово значение при решаването на актуални проблеми на съвременното общество, най-важният от които е изхранване на населението в условията на протичащи неблагоприятни климатични промени. Научноизследователската дейност на Института по физиология на растенията и генетика през изминалата година беше свързана с изучаването на физиологията и биохимията на основните жизнени процеси при растенията и проучването и обогатяването на растителните генетични ресурси, както и подобряване на сортовия състав на икономически важни култури, което е предпоставка за създаване на нови технологии за растениевъдния отрасъл, хранителната и фармацевтичната промишленост.\nВ съответствие с основните приоритети на института са постигнати добри резултати при създаване на нови линии културни растения с добри хранителни и вкусови качества и устойчиви на вирусни и гъбни инфекции. Проведени са успешни изследвания на физиологичните и биохимични механизми на регулация на растителния метаболизъм и защитните механизми в растенията, спомагащи за преодоляване на неблагоприятните въздействия на околната среда и повишаване на тяхната устойчивост. Разработено е прилагане на неинвазивни оптични методи за регистриране на ранни симптоми на стреса при растенията. Задълбочени са проучванията, свързани с организацията и механизмите на функциониране на наследствените структури с цел характеризиране и обогатяване на генетичните ресурси и използването им за подобряване на икономически важни за страната растителни видове. Проведени са изследвания в медико-биологичната област, насочени към изследване на генетичната природа на социално значими заболявания при човека.\n1.2. Връзка с политиките и програмите, приети от ОС на БАН на 23.03. 2009 г.\n“Стратегически направления и приоритети на БАН през периода 2009-2013 г.” Основните приоритети в проблематиката на института са в съответствие с целите и задачите в Програма 1.2. “Устойчиво развитие и ефективно използване на природните ресурси” от Политика 1 и на Програма 1.3. “Конкурентноспособност на българската икономика и на научния иновационен капацитет”, както и Програма 2.3. “Качество на живота и интердисциплинарни изследвания на човека и живата природа” от Политика 2 и могат да бъдат отнесени към основните направления, разработвани в седемте структурни звена на института.\n1.3. Извършвани дейности във връзка с точка 1.3.\n1. Създаване и проучване на генотипове растения, притежаващи толерантност към абиотични и биотични стресове чрез биотехнологични методи; 2. Подобряване и обогатяване на биоразнообразието при ценни лечебни видове на основа на директна и индиректна растителна регенерация, сомаклонално вариране и генетична трансформация; 3. Повишаване съдържанието на важни вторични метаболити в in vitro култури от лечебни растения чрез стресови въздействия, в условията на които могат да бъдат получени високопродуктивни клонове; 4. Обучение експертизи в областта на производството на микроводораслова биомаса и продукти от нея; 5. Идентифициране на гени, контролиращи развитието на растенията и тяхната устойчивост към стрес, както и на търсенето на белтъчни и небелтъчни маркери за устойчивост/чувствителност към абиотичен стрес; 6. Поставени са основите на платформа по фукционална и сравнителна геномика на бобови растения в България, представляващи солидна база за интегриране на българските геномни изследвания с други европейски и световни програми в тази област. 7. Изследване регулаторните механизми на протеазното действие в растения, подложени на воден стрес; 8. Разработване на някои фундаментални и приложни аспекти на формирането на кореновата архитектура с цел подобряване на растежа и продуктивността на растенията; 9. Анализиране на молекулярната същност на мутантното генетично разнообразие и механизмите за поддържане на геномния интегритет при житните; 10. Анализиране на молекулярногенетичните механизми на рака на млечната жлеза; 11. Изучаване на ефективността на храненето и продуктивността на важни житни, маслодайни и билкови култури; 12.\nРазработване на скринингови методи за оценка на сухоустойчивостта на пшеничени генотипи, включени в дейностите за подобряване на селекцията по отношение на ефективността на хранене, водообмен и качество на продукцията; 13. Идентифициране и изследване на редица причинители на икомически важни вирусни и гъбни болести по зеленчукови култури; 14. Създаване на нови биологично-активни вещества от синтетичен или природен произход, които да притежават селективна активност и специфично приложение; 15. Изучаване зависимостта “химична структура – физиологична активност” и механизмите на действие на нови екологично чисти биологично-активни вещества; 16. Синтезиране на растежни регулатори от ново поколение (нанобиопрепарати), които дават възможност за многократно намаляване на дозите на използваните растежни регулатори, минерални елементи и пестициди, приложими в устойчивото земеделие. 17. Чрез изучаване механизмите на основните фотофизични и биохимични реакции на фотосинтетичния апарат са разкрити важни лимитиращи звена, водещи до понижена фотосинтетична продуктивност при неблагоприятни условия.\n18. Реализация на национални и международни проекти, научни публикации, консултации, семинари, обучение на дипломанти и докторанти.\nВ последните години се забелязва нарастващ обществен интерес към научните продукти на секция “Експерименталната алгология”. Голям брой производители, найвече от малки предприятия бяха предпазени от извършване на прибързани вложения в биогорива от водорасли и от неизбежен фалит.\nВ секция “Минерално хранене и воден режим на растенията” са поставени основите на изграждане на физиологичен модел на сухоустойчиви сортове пшеничени и бобови растения с висока пластичност на добива и качеството на продукцията при засушливи условия на отглеждане. Натрупаната информация за култивиране на ценни ароматни и медицински растения, може да се използва като алтернативен подход за отглеждането им в области с бедни, нископродуктивни и замърсени почви, както и в райони със свръхпроизводство на традиционни селскостопански култури.\nСъздаването на платформа по функционална геномика на бобови растения на колектив от секция “Молекулярна биология на растителния стрес” ще улесни геномните изследвания и селекцията на икономически важни бобови култури като грах, фасул, люцерна и детелина в България. Разкриването на механизмите на въздействие на стресовите абиотични фактори на молекулярно, клетъчно и биохимично ниво е един от важните подходи за повишаване на устойчивостта на растенията и по-високата им продуктивност при екстремни условия на околната среда.\nПроведените изследвания повишават престижа на изследователите в областта на молекулярната генетика на еукариотите в международното изследователско пространство и значимостта на разработките за теорията и практиката на агробиологичните и медико-биологични изследвания в България в областта на физиологията на растенията и генетиката.\nРезултатите, получени в областта на приложната генетика ще допринесат за опазване на околната среда чрез икономически изгодно производство на екологично чиста продукция с високи хранителни качества и устойчивост към гъбни и вирусни заболявания. Това се осъществява при внедряване в практиката на вече създадените и в процес на създаване нови сортове домати, пипер и царевица.\nВ секция “Регулиране на растежа и развитието на растенията” са разработени нови биотехнологични методи и подходи за повишаване на добива и качеството на важни култури с важни стопански качества и алтернативен синтез на вещества - ценни за фармацията и хранителната индустрия. Постигнато е повишаване на устойчивостта и продуктивността на икономически значими растителни видове чрез използване на новосъздадени растежни регулатори.\nИзследванията на колектива от секция „Фотосинтеза“ имат връзка с промените и опазването на околната среда, селското стопанство, хранителната, фармацевтичната промишленост и здравеопазването чрез прилагане на мултидисциплинарни подходи биохимични, електрофоретични и имунологични) са разкрити (биофизични, специфични особености в пластичността на фотосинтетичния апарат в процесите на увреждане и адаптация към стресове от околната среда, свързани с продуктивността на растенията.\n1.5. Взаимоотношения с институции През 2012 е осъществявано тясно сътрудничество със Софийския Университет “ Св.\nКл. Охридски”, Аграрния Университет-Пловдив, Лесотехнически Университет-София, Институти от Селскостопанска Академия като АБИ, ИП “Пушкаров”, ИЗК “Марица”Пловдив, ИЗР-Костинброд, ИРГР-Садово, Институт по полски култури-Чирпан, Институт по земеделие-Карнобат, ИЗС “Образцов чифлик”-Русе.\nПодписано е официално споразумение за сътрудничество и партнъорство със Съвместен Геномен Център към СУ „Св. Кл. Охридски”.\nУчени от Института са участвали в експертни комисии на МОН, МЗХ, МОСВ и Националната банка за промишлени микроорганизми и клетъчни култури, и са провеждали преподавателска дейност в БФ на СУ.\n1.6. ОБЩОНАЦИОНАЛНИ И ОПЕРАТИВНИ ДЕЙНОСТИ, ОБСЛУЖВАЩИ\n1.6.1. Практически дейности, свързани с работата на национални правителствени и държавни институции, индустрията, енергетиката, околната среда, селското стопанство, национални културни институции и др.\nРазработените in vitro методи за микроразмножаване на високопланинските растения A.\nmontana и G. lutea гарантират получаването на голям брой клонирани индивиди и тяхното успешно адаптиране и отглеждане в естествени планински условия експерименталните бази на Витоша и Беглика. Получените резултати са научна основа за опазване на растителното разнообразие в България чрез съхраняване на застрашени от изчезване лечебни видове.\nУчени от секция “Експериментална алгология” дават професионални съвети на малки и нововъзникващи предприятия в областта на производството на биодизел и на микроводораслова биомаса. Колектив в състав проф. д-р Георги Георгиев, доц. д-р Ира Станчева, гл.ас. Мария Генева, гл. ас. Григор Зехиров и проф. дн Любомир Илиев са номинирани от патентно ведомство на Република България за изобретател на годината 2012 в категория “Химия и биотехнологии” за изобретението “Метод за регулиране на добива и качеството на семена относно съдържанието на силимарин и ненаситени мастни киселини при култивирано отглеждане на медицинското растение бял трън”.\nНа полска площ от 400 м2 е направено семепроизводство на захарна царевица сорт „Захарина” (210 м2 – от майчината линия и 180 м2 – от бащината). Получени бяха 20 кг хибридни семена, както и семена от родителските линии, които ще бъдат предоставени за ползване.\nЕксперти от Института участват в работна група към Министерството на замеделието и храните за разработване на Програма за развитие на зеленчукопроизводството и картофопроизводството в България за периода 2009-2013 г.\nДоц. Росица Родева и проф. Елисавета Стоименова са ръководители на договори за съвместна дейност между Националната банка за промишлени микроорганизми и клетъчни култури и ИФРГ.\nИФРГ беше отличен със „Златен печат“ за Европейски мениджмънт. Директорът на Института по физиология на растенията и генетика проф. Снежанка Дончева получи Отличието „Златен печат“ за Европейски мениджмънт от Съвета на Европейската научна и културна общност. Наградата се връчва на изявени научни, културни и икономически институции, които са номинирани и за Почетни членове на „Съвета на европейската научна и културна общност” зa принос към развитието на българската наука, култура и икономика.\nНа официална церемония в Института по физиология на растенията и генетикаБАН бяха обявени победителите в конкурса за високи научни постижения в областта на растителната биология за 2011 година на името на акад. Методий Попов. Проф. д-р Виолета Великова получи първа награда за статия, публикация в списание Plant Physiology. Втора награда беше присъдена на доц. д-р Лиляна Гигова за публикация списание Plant Biology. Третото място е за доц. д-р Анелия Янчева за статия от списание Current Genomics. Тази година за пръв път бяха връчени и две поощрителни награди- на доц. д-р Светлана Ланджева за публикация в списание Plant Breeding, и на доц. д-р Димитър Джилянов за статия в списание Plant Biology. Конкурсът се организира за шеста поредна година и е съвместна инициатива на Института по физиология на растенията и генетика към БАН, секция „Физиология и биохимия на растенията” – СУБ и Ротари клуб „София- Средец”. Тържествената церемония се проведе под патронажа на д-р Атанас Атанасов - гуверньор на Дистрикт 2482- Ротари България.\nДейността на ИФРГ през изтеклата година беше широко отразена в медиите. В брой на Седмичен труд от 01.02.2012 е отразено интервю с проф. Снежана Дончева и проф. Бистра Атанасова за създаваните нови сортове домати в ИФРГ-БАН с необичайни цветове, подобрени вкусови качества и повишен антиоксидантен и противотуморен капацитет. В репортаж на новините на БНТ2 е отразено посещението на проф. Урс Фелер от Университета в Берн, Швейцария, избрал да прекара своя годишен творчески отпуск в нашия институт с който поддържа дългогодишно сътрудничество. За усилията на учените от института с цел създаване на нови сортове, оцеляващи при неблагоприятни климатични условия четем във вестник 24 часа от 17.09.2012. В интервю с проф. Дончева, директор на ИФРГ за новините на БНТ1 са показани потенциалните възможности на България да произвежда и изнася биопродукти. Ролята на Института по физиология на растенията и генетика при производството на биологични растителни продукти е отразено в интервю с проф.\nДончева за предаването «Баркод» на ТВ 7. Постиженията на института през последната година бяха представени в интервю с доц. Ира Станчева по програма «Хоризонт» на БНР. Интервюто беше проведено във връзка с предстоящото връчване на ротарианските отличия за високи научни постижения в областта на растителната биология и със стартирането на проекта по схема за предоставяне на безвъзмездна финансова помощ: BG051PO001-3.3.06 - Подкрепа за развитието на докторанти, постдокторанти, специализанти и млади учени към Оперативна програма “Развитие на човешките ресурси”. Тържествената церемония за връчване на ротарианските отличия беше отразена на страницата на БАН, Софийски вестник, списание БГ-наука и интервю с проф. Дончева отразено от информационната агенция “Фокус”. Дарението на ЧЕЗ от офис-мебели за млади учени от ИФРГ беше отразено в редица новинарски сайтове и информационни агенции като Фокус, Крос, София прес, Топ новини, както във вестниците Новинар, Строител, Конкурент, Класа, Конкурент, Ден, Дневен труд.\n1.6.2. Проекти, свързани с общонационални и оперативни дейности, обслужващи държавата и обществото, финансирани от национални институции, програми, национални програми и пр. До три най-значими проекти.\n1. През 2012 стартира проект № BG051PO001-3.3.06-0025 на тема "Подкрепа за изграждане и развитие на млад конкурентноспособен научен потенциал в областта на физиологията, фитохимията, геномиката, протеомиката и биоразнообразието на еукариотните организми" по схема за предоставяне на безвъзмездна финансова помощ:\nBG051PO001-3.3.06 - Подкрепа за развитието на докторанти, постдокторанти, специализанти и млади учени към Оперативна програма “Развитие на човешките ресурси”. Общата стойност на проекта възлиза на 787 711.58 лева с бенефициентИнститутът по физиология на растенията и генетика-БАН и партньори Софийски Университет „Св. Климент Охридски”, Биологически Факултет, Катедра „Генетика” и Катедра „Зоология и антропология” и Институт по Органична Химия с Център по\nФитохимия – БАН. Проектът ще обезпечи:\n• научна, финансова и административна подкрепа на докторанти, постдокторанти и млади учени чрез организиране и провеждане на курсове за обучение, консултации с хабилитирани учени за разработване на нови и започнали докторски програми;\n• насърчаване на академичната и научна мобилност: участие в работни срещи, семинари и конференции;\n• осигуряване на достъп до библиотеки, научни съоръжения и апаратура, база данни, компютри;\n• финансова подкрепа под форма на безвъзмездна помощ на докторски програми, рецензиране и защити на докторски дисертации от бюджетни източници и научни проекти;\n• оценка и контрол на изпълнение на докторантури от научния съвет на първичното научно звено и Научния съвет на ИФРГ;\n• подкрепа на публикационната дейност.\n2. Подписан е договор между Сдружение с нестопанска цел “Център за иновативни практики” и ИФРГ-БАН по оперативна програма за развитие на сектор ”Рибарство” (2007-2013) и приоритетна ос 3: Мерки от общ интерес. Предметът на договора е изготвяне на методология и провеждане на аналитичен мониторинг на тестове на иновативна технология за отделяне на сухо вещество от водораслова биомаса.\nРезултати от научната дейност през 2012 2.\nСекция “Експериментална алгология”\nОсновните направления в научно-изследователската дейност на секцията са:\nФизиология и биохимия на микроводорасли и цианопрокариоти в норма и стрес;\nбиосинтез на фикобилипротеини, мастни киселини, стероли, полизахариди, летливи вещества, влияние на биогенни и абиогенни фактори; нови технологии за производство и преработване на водораслова биомаса. В секцията работят 1 професор, 3 доценти, 1 гл.\nасистент, 4 асистенти, 1 специалист с висше образование и един редовен докторант.\nПубликационната дейност на секцията възлиза на 15 научни публикации, от които излезли от печат 11 и приети за печат 4. В издания с импакт фактор са публикувани 5 статии. Публикувани са 2 съвместни публикации с чуждестранни учени. Забелязани са 90 цитата в чуждестранни издания. Имат 2 защитили дипломанти. Имат 3 проекта към НФНИ и 1 по ЕБР.\nПолучени основни резултати:\nПоказано е, че фикобилипротеините на 4 изследвани микроводорасли имат антигъбен ефект. Това са С-фикоцианина от Synechocystis sp., В-фикоеритринът от Porphyridium cruentum и особено С- фикоцианинът от Porphyridium aerugineum потискат растежа и на Staphylococcus аureus и Streptococcus pyogenes. Полезна находка бе активността срещу Salmonella typhimurium на пробите от Synechocystis sp., Arthrospira fusiformis и Porphyridium cruentum, тъй като в литературата няма данни за такава активност. Фикоцианинът потиска растежа и на човешки ракови клетки - HeLa, като с най-висока активност е този от Synechocystis sp. Внимание заслужава установеният от нас за първи път in vitro ефект на екзополизахаридите от Porphyridium cruentum и Dixoniella grisea срещу Graffi туморни клетки и две постоянни човешки ракови клетъчни линии - HeLa и MCF-7 (аденокарцином на гърдата). Изследванията ни върху ядрената морфология и върху интегритета на ДНК показаха, че апоптозата е основен механизъм на индуцираната от полизахаридите клетъчна смърт.\nСравнявани са отговорите на антарктически изолати на цианобактерията Synechocystis salina и зеленото микроводорасло Chlorella vulgaris, подложени на оксидативен стрес, с техни психротолерантни аналози, изолирани от умерените области. Повишената концентрация на хлорофил и каротеноиди в случаите на поносим оксидативен стрес, предизвикан от UV-BR или екстремни температури, както при антарктическите, така и при мезофилните изолати, доказва възможността тези пигменти да бъдат разглеждани като маркерни, неензимни антиоксидантни протектори.\nАнтарктическите щамове са изработили предпазни стратегии срещу UV-BR чрез увеличаване концентрацията на фикобилипротеините. За първи са изследвани екстрацелуларни белтъци във връзка с прилагане на UV-B и температурен стрес. Открити са два екстрацелуларни ензима: FeSOD (супероксиддисмутаза) и пероксиредоксин (cys-зависима перксидаза). Получената секвенционна информация би могла да послужи за тяхното клониране с цел проследяване нивото на експресия вследствие на стрес, както и за получаване на антитела, с чиято помощ биха могли да се локализират новооткритите белтъци.\nРезултатите показват, че антарктическите водорасли са удачна моделна система за изучаване на оксидативен стрес.\nЧрез извършването на лабораторни опити с гъботворка са получени резултати за разпространението на един от нейните видово специфичните и ефективни патогени ентомопатогенната гъба, Entomophaga maimaiga почвата. Гъбата е установена в 11 от 16 изследвани почвени проби, като причинената от нея смъртност варира между 3.3% и 43%. Широкото разпространение на азигоспори на гъбата в почвата е благоприятно условие за успешен контрол на гъботворката, особено в случаи на каламитети на вредителя. Получените дългогодишни резултати за разпространението на патогена в популации на гъботворката доказват неговата потискаща и регулираща роля, които са предпоставка за силно намаляване използването на инсектициди и за запазване на биологичното разнообразието в горските екосистеми.\nПроведени са изследвания на кислородното отделяне и хлорофилната термолуминесценция при водораслите Trachydiscus minutus и Arthronema africanum отглеждани при различни температури (20-40 оС). Експериментално наблюдаваните кислородни светкавични добиви и първоначалното кислородно избухване показаха, че при цианобактерията Arthronema кислородотделящия комплекс на фотосистема 2 функционира и при високи температури. Trachydiscus minutus не показва никаква фотосинтетична активност след 24оС. Бяха установени условия на култивиране (температура, светлинна интензивност, фаза на растеж), при които биологичната активност на водни и етанолни извлеци и метаболити (извънклетъчни полизахариди и мастни киселини) от новите български изолати Gloeocapsa sp. R-06/1 и Synechocystis sp.\nR10 е значително повишена (по-широк спектър на действие и/или по-висока активност), което е от несъмнен биотехнологичен интерес. От Synechocystis sp. R10 бяха получени фикобилипротеини - C-фикоцианин и алофикоцианин. Като продължение на работата по разкриването на биотехнологичните възможности на Trachydiscus е разработена и експериментирана нова хранителна среда, с която се постига около 10 % по-бърз растеж.\nСекция “ Минерално хранене и воден режим на растенията” Проблематиката на секцията по “Минерално хранене и воден режим на растенията” е свързана с националните приоритети: екология, опазване на околната среда и безопасност на храните. Основните направления в изследванията на физиологията на минералното хранене включват изучаването на механизмите на поглъщане, транспорт, метаболизъм и натрупване на минералните елементи при някои видове културни и медицински растения в оптимални и стресови условия.\nВ секцията работят 17 души, от които 2 професори, 2 доценти, 4 гл. асистенти, 2 асистент и 7 специалисти с висше образование. Учените от секцията работят по 3 проекта към НФНИ, 2 по ЕБР и 3 с бюджетна субсидия. Излезли от печат са 17 статии, от които 7 в списания с импакт фактор и 9 са публикувани съвместно с чуждестранни учени. Приети за печат са 6 статии, от които 3 в списания с IF. Забелязани са 143 цитата.\nУстановено бе, че при смесване в съотношение 50% на 50% на азотфиксиращ вид подземна детелина (Trifolium subterraneum L.) и неазотфиксиращ вид ежова главица (Dactylus glomerata L) се подобрява грудкообразуването на детелината, но биомасата в смесена култура остава най-висока при съотношение на видовете 25% за детелина и 75% за ежова главица. Доказано бе, че пръскането с разтвор на гиберлинова киселина GA3 в концентрация 75 mg/L през бутонизация при условия на полски микропит повлиява положително продуктивността, броя на разклоненията и залагане на бутони и цветове и натрупването на стероидни сапонини в листа и плодове от медицинското растение трабузан (бабини зъби) (Tribulus terrestris L.).\nУстановено бе, че физиологичната реакция към воден стрес на 3 пшенични генотипа, носещи гени за ниско стъбло (rht), се различава от дивия тип, главно по отношение на данни за оводненост, натрупване на продукти на липидната пероксидация и мембранната стабилност на клетките на листата на младите растения.\nСветлинно микроскопските изследвания на листа при едни генотипите показаха повишена концентрация на устица на единица площ по горния епидермис и по-голяма овласенност на долния епидермис при сравняване с дивия тип.\nСветлинно микроскопски наблюдения на полутънки срези от листа от засушени и последователно рехидратирани растения от сорт Катя показват повишена скорост на възстановяване на структурата на листа при рехидратиране в сравнение с чувствителния към засушаване сорт Прелом. Резултатите от полски и вегетационен опити показаха определена корелация между физиологичната и агрономична оценка на реакцията на 4 сорта обикновена хлебна пшеница – Катя, Гинес, Ники и Гея-1 към засушаване. На базата на тези данни Катя и Гинес бяха категоризирани като толерантни към засушаване, а Ники и Гея като чувствителни.\nПри сравнителен анализ на физиологичното и биохимичното състояние на грахови растения с цел оценка на степента на ефекта върху растенията на замърсени и чисти почви, бе установено, че стреса, причинен от тежки метали в почвата, активира първоначално механизмите на неензимната антиоксидантна защита, а на второ място активира антиоксидантните ензими. Резултатите от проведените вегетационни опити със слънчогледови растения Helianthus annuus линия L 1114 и и хибрид Helianthus annuus L 1114 x Helianthus agrophyllus, показаха по-висока толерантност към съдържание на повишени нива от Pb в хранителния разтвор. Това качество може да се променя при добавяне на комплексона ЕДТА в хранителния разтвор.\nПри проучване на студоустойчивостта на 10 български и 5 чужди сорта пшеница след естествено закаляване на растенията и при контролирано аклиматизиране бе доказан ефекта на хромозома 5А, носеща главни гени за студоустойчивост, както и гени, контролиращи аклиматизацията и изискванията към яровизация.\nПри проучване в съдов опит влиянието на засушаването върху антиоксидантната защита на два вида медицински растения босилек Ocimum basilicum и мащерка Thymus vulgaris, бе установено, че ензимната антиоксидантната защита при тези видове действа в две посоки. Едната посока понижава концентрацията на активните кислородни форми в клетките – това е главно въз основа на действието на ензимите каталаза и пероксидаза, а втората система регенерира окислените кислородни форми и с участието на някои неензимни антиоксидантни форми, като феноли и флавоноиди.\nУстановено бе, че токсичният ефект от листното третиране на млади грахови растения с хербицида хлорсулфурон (ClS) зависи от снабдяването им с желязо.\nНедостигът и излишъка на Fe в средата засилва инхибиторния ефект на хербицида, изразяващ се в промяна състава и количеството на пигментите в листата, както и състоянието на ФС2 по данни на хлорофилната флуоресценция.\nСекция “Молекулярна биология на растителния стрес” В Секция МБРС се изучават молекулярни, биохимични и физиологични механизми и изменения в моделни и културни растения под въздействие на абиотични стресови фактори и се търсят възможности за повишаване на устойчивостта им към тези фактори. Друго важно направление е идентифицирането и функционален анализ на гени, свързани с развитието на растенията и толерантността им към абиотичен стрес.\nПрез 2012 г. в Секцията са работили 11 служители, от които 2-ма доценти, 5 главни асистенти доктори, 2-ма специалисти с висше образование, 1 специалист със средно професионално образование и 1 редовен докторант. Проф. Урс Фелер от Университета в Берн (Швейцария) прекара 6-месечният си творчески отпуск (от 1.02.2012 до 31.07.2012 г.) като гостуващ учен в Секцията.\nПрез отчетния период са публикувани общо 10 статии (7 в международни издания с IF и съвместно с чуждестранни учени) и 1 e приета за печат в международно издание без IF. Забелязани са 313 цитата. Работено е по 2 проекта, финансирани от Фонд Научни изследвания, 2 двустранни проекта по ЕБР (с Белгия и Унгария).\nОценката на интензивността на стреса след 7-дневно засушаване и последващо 7дневно възстановяване на сорт Катя (толерантен) и Садово (по-малко толерантен) бе осъществена чрез измерване нивата на различни биохимични параметри като:\nсъдържание на аскорбат, малондиалдехид, прекис, пролин, електролитно изтичане и сулфхидрилни групи в органите (листа и корени) на контролни и стресирани растения.\nВсички тези стресови маркери дават оценка на окислителния статус на растенията.\nОпределеното относително водно съдържание в стресираните тъкани охарактеризира приложеният стрес като силен, но обратим, което бе потвърдено и от намаляването на нивото на стресовите маркери във възстановените от засушаването растения.\nЗасушаването води до силно активиране на протеазната активност в листата и на двата изследвани сорта, докато при корените тази активност намалява. При възстановяване, протеазната активност на толерантния сорт Катя бързо намалява, достигайки стойностите на контролата, докато при Садово в началото на възстановителния период протеазите запазват високата си активност. Паралелно беше разработена и адаптирана към конкретния експериментален модел методика за определяне на ендогенни протеазни инхибитори и проведен инхибиторен анализ за определяне вида на експресираните протеази.Беше оценен ефектът на засушаването върху експресията на някои цистеинови и серинови протеазни инхибитори чрез полуколичествен RT-PCR анализ. Резултатите показаха, че цистатините (цистеиновите протеазни инхибитори) имат водеща роля при формирането на физиологичния отговор към засушаване при пшеница, тъй като експресията на гените в засегнатите тъкани нараства значително.\nИзвършено е фенотипиране на подбрани Tnt1-инсерционни линии на L. japonicus с цел изследване на симбиотичния им профил след инокулиране със съответния специфичен микросимбиот. Идентифицирани са четири основни фенотипни групи с различна степен на образуване на ефективни грудки. Тези резултати показват, че част от Tnt1 инсъртите повлияват гени, имащи отношение към симбиотичните свойства на изследваните бобови растения. Проучена експресията на ген, кодиращ Cyc-F-box в M.\ntruncatula, който е експресиран хетероложно в Arabidopsis thaliana, както и експресията на неговия хомолог от A. thaliana. Чрез лазерна конфокална микроскопия е установена сходна тъканна локализация в двата растителни вида, като най-силна транскрипционна активност е наблюдавана в базалната част на централния цилиндър (към кореновия връх), кореновия перицикъл и в местата на образуване на латерални корени.\nИзследвани са хомозиготни линии, в които Cyc-F-box гена е почти напълно инактивиран (90%) чрез RNAi, доказано чрез количествен RT-PCR анализ.\nКръстосването на хомозиготни растения, мутантни по Cyc-F-box гена, с маркер за нивото на ауксин (DR5-RFP) показа липса на отчетлив ауксинов градиент в местата на генната експресия, което е показател за ефекта на изследвания ген върху хормоналното ниво в растенията. Проучени са основните характеристики на морфологията на листата на хомозиготни линии със свръхекспресия и инактивиране на изследваните гени.\nУстановени са няколко фенотипни групи, отличаващи се по форма и размер на епидермалните клетки, и броя и разположението на устичните отвори. Извършено е частично oхарактеризиране на фенотипните белези на Т2 трансформанти с amiRNA- и RNAi-предизвикано дезактивиране на гени, свързани с клетъчното делене, кодиращи NudC протеини.\nМорфологичното охарактеризиране на всички линии с намалена експресия показа, че растенията имат скъсен централен корен и намалено образуване на странични корени. Беше извършено и визуализиране на промоторната активност на изследваните NudC гени в хомозиготни линии с GFP маркер. Анализът чрез лазерна конфокална микроскопия показа силна промоторна активност в кореновия връх и в центъра на развиващите се коренови зачатъци и странични корени, което още веднъж доказва връзката на изследваните гени с клетъчното делене.\nСекция “ Молекулярна генетика” Изследванията на секцията са насочени към анализ на молекулярната природа на растителните генетични ресурси, здравеопазването и опазването на околната среда.\nРазработките кореспондират с два основни приоритети на ИФРГ: Изследвания върху механизмите на функциониране и изменчивост на еукариотния геном на молекулярно, хромозомно и клетъчно ниво и Експертно обслужване на национални и европейски програми за развитие и опазването на растителните ресурси. Проблематика на звеното е съобразена с приетите от ОС на БАН „Стратегическите цели и функционални приоритети на БАН” и по-конкретно Програма 2.3 „Интердисциплинарни изследвания на човека, живата природа и качеството на живот”, включваща програмните цели „Съвременни агро-биологични изследвания и приложение на получените резултати в растениевъдството и животновъдството” и медико-биологични „Съвременни изследвания и тяхното приложение в разработването на нови диагностични и терапевтични подходи и средства в хуманната и ветеринарно-медицинската практика”.\nВ секцията работят 17 души, от които 1 професор, 1 доцент, 3 главни асистенти, 9 асистенти, 1 редовен докторант, 2 специалисти с висше образование и 1 помощен персонал с основно образование. Публикувани са 8 статии, от които 4 с импакт фактор съвместно с чуждестранни учени и 2 приети за печат (1 с IF). Работи се по 2 проектa от НФНИ, 1 с МААЕ. Доц. Л. Пенков от секцията е ръководител на проект BG051PO001по схема за предоставяне на безвъзмездна финансова помощ: BG051PO001Подкрепа за развитието на докторанти, постдокторанти, специализанти и млади учени към Оперативна програма “Развитие на човешките ресурси”. Забелязани са 24 цитата.\nОсновни резултати от научната дейност:\nРаботна група „ДНК повреди, репарация и геномна стабилност”. Ръководител: Проф. др Л. Стоилов.\nЦелта на провежданите изследвания е да се проучи видът и ефективността на репаративните механизми, отговорни за отстраняването на индуцираните от УВ лъчи ДНК повреди в генома на ечемика и да се идентифицират и характеризират хомолозите на основни репаративни гени в генома на ечемика. Изследванията са насочени към гените, свързани с фоторепарацията на пиримидиновите димери, както и към гените, ангажирани в тъмнинните репаративни механизми, отстраняващи радиационноиндуцираните ДНК повреди.\nИдентифициран и секвениран е геномен фрагмент с дължина 4525 б.дв.\nобхващащ целият ЦПД фотолиазен ген на ечемика и е определена неговата екзонинтрон структура. Секвенцията е включена в генната банка (GenBank) под номер “HV_CPD_photolyase KC345035”.\nЗа първи път е проведен транскрипционен анализ на УВ-облъчени листни прорастъци ечемик, отглеждани при различни светлинни условия. Характеризиран е експресионният профил на ечемичната ЦПД фотолиаза. Установено е, че в отглежданите на тъмно листни прорастъци нивата на иРНК на ЦПД фотолиазния ген са значително по-ниски от тези в зелените растения, въпреки това са отчетени базални нива на експресия на гена дори в отсъствие на светлина. Установено е, че видимата светлина е мощен фактор за индукция на експресията на ечемичния ЦПД фотолиазен ген, докато УВ-С облъчването оказва по-слабо въздействие.\nЗа първи път е изследван транскрипционният профил на бета-актиновия ген при растенията и в частност при ечемика след УВ облъчване.\nПолучени са първите данни за индукция на експресията на -актиновия ген след облъчване с УВ-С лъчи. Установено е още, че при ечемика транскрипционната активност на -актиновия ген се влияе от светлинните условия дори при липса на УВ-облъчване, което поставя под съмнение широкото използване на този ген като рефрентен при изследванията свързани с генната експресия при растенията. Установено е, че тъмнинните механизми допринасят за репарацията на УВ-С индуцираните ЦПД в генома на ечемика, но тяхната активация е съществено забавена в сравнение с фоторепарацията. Установено е, че в митохондриалния геном на ечемика оперира светлинно зависим репаративен механизъм, който поддържа интегритета на митохондриалните гени в зелени листни прорастъци ечемик, изложени на УВ-стрес.\nИзвършено е адаптиране на техниката за неутралната електрофореза на единични ядра (кометен анализ) като подходяща методология за оценка на индукцията на двойно-верижните ДНК скъсвания в генома на едно- и двусемеделни растения.\nПредставените резултати показват, че облъчването на растителни ядра ин витро с UVС оказва съществено влияние върху геномния интегритет. Проучването предоставя експериментални доказателства за индуцирането на двойно верижни скъсвания след излагане на UVС лъчи и показва евентуална връзка между чувствителността на растенията към UVС и размера на генома.\nНаучна дейност на работна група „Канцерогенезис”.\nПроведени са първоначални изследвания, целящи скрининг за наличие на антитуморно действие на българските лечебни растения Tanacetum vulgare L., Cotinus coggygria Scop. и Cichorium intybus. За оценка на антитуморния ефект бяха използвани клетъчна линия от рак на млечната жлеза (MCF-7) и контролна линия от нормална гръдна епител (MCF-10A). Клетките бяха третирани с тотални растителни екстракти в серии от концентрации. Инхибиторен ефект върху преживяемостта на туморните клетки беше установен действие на екстрактите от Tanacetum vulgare L. и Cotinus Тоталният екстракт от Cichorium intybus не показа изразено coggygria Scop.\nантитуморно действие. Работата на колектива беше съсредоточена върху изпълнението на научните задачи, заложени в работната програма на проекта, а именно, изследване на потенциалния антитуморен ефект на Tribulus terrestris L. върху туморни клетъчни линии от РМЖ, както и на потенциалните механизми, лежащи в основата на този ефект.\nАнализиран е потенциалният антитуморен ефект на Tribulus terrestris (ТТ) L и Geranium sanguineum върху ракова и нормална клетъчни линии. Тази задача е продължение на изследванията от 2010 година, като през 2011 бяха направени няколко експеримента, за да се потвърди или отхвърли направения извод през първия отчетен период. Оценката беше направена чрез анализ на преживяемостта и апоптичния потенциал на клетките след третиране с тотален извлек от анализираните растения ТТ, както и със сапониновата подфракция на този извлек. Наличие на антитуморен ефект беше установено само под действие на TT. Направен беше дизайн на праймери за RTPCR с които беше анализирана експресията на 26 гена, участващи в основни клетъчни процеси, като апоптоза, растеж, репарация, пролиферация, миграция и други. В резултат от третиране с различни времеви интервали и концентрации на ТТ, само 2 гена (CCR7 - Homo sapiens chemokine (C-C motif) receptor 7 и CXCR4 - chemokine (C-X-C motif) receptor 4) показаха промяна в експресията си. Проведен беше и флуоресцентно– микроскопски анализ с помощта на кит за белязане с Annexin V и Пропидиев йодид (PI).\nРезултатите показаха наличие на морфологични клетъчни изменения, свързани с апоптични процеси в третираните ракови клетки. Беше отчетено пропорционално нарастване на броя на туморните клетки в апоптоза с увеличаване на периода на третиране с активните фракции на ТТ. Получени са оригинални данни за наличие на антитуморна активност на българското лечебно растение Tribulus terrestris L. Доказано е, че тоталният екстракт от билката има изразен дозозависим инхибиторен ефект върху преживяемостта на клетъчна линия от рак на млечната жлеза (MCF-7), усилен под действието на пречистена сапонинова фракция. Резултатите са предпоставка за бъдещи комплексни изследвания върху фармакологичната активност на Tribulus terrestris L. с потенциал за разработване на антитуморен терапевтичен продукт.\nРаботна група по Геномен импринтингРъководител: доц. д-р Л. Пенков\nПолучени са доимплантационни и постимплантационни партеногенетически зародиши след обработка с предварително установени оптимални дози на трансформиращия растежния фактор алфа – TGF и инхибитора на хистоновите деацетилази валпроева киселина. Проведен е RT-PCR анализ на експресията на импринтираните гени H19 и Igf2 в партеногенетични миши зародиши на стадий бластоциста. Установена е нормализация на експресията на импринтирания ген Igf2.\nСекция „Приложна генетика и растителни биотехнологии” Основни направления на изследванията са: Биотехнологични и фитохимични изследвания, включващи разработване на протоколи за микроразмножаване и продължително in vitro съхраняване на ценни лечебни и ароматни растения, както и тяхното адаптиране в естествени условия; генетичен контрол на икономически важни признаци при културните растения и прояви на хетерозис; установяване на молекулярни и ензимни маркери, свързани с биологични признаци; популационно разнообразие на фитопатогените и индуцирана устойчивост при растенията; създаване на източници за комплексна устойчивост към икономически важни болести при културните растения.\nВ секцията работят 25 човека от които 1 професор, 4 доценти, 6 главни асистенти, 1 асистент, 12 специалисти с висше образование и един средно специално.\nПубликувани са общо 29 публикации, от които 19 са в списания с импакт фактор и 9 с участието на чуждестранни учени. Приета за печат е 1 публикация с импакт фактор.\nЗабелязани са 39 цитата.\nОсновната част от изследванията по научната тематика на секцията са извършени в рамките на седем проекта (`три проекта с НФНИ, един по програма SEEERA.NET PLUS, два по ЕБР, 1 проект бюджетна субсидия) 2 договорa с фирма и два договора за съвместна дейност с Националната банка за промишлени микроорганизми и клетъчни култури (НБПМКК).\nПровеждано е комплексно изследване на високопланински защитени, ендемични и редки лечебни растения от българската флора – опазване и устойчиво използване.\nОсновна част от работата е насочена към оптимизиране на условията за in vitro култивиране на растенията от G. lutea. Подобрени са схемите на стерилизация, оптимизирани за хранителните среди за покълване на изходните семена, за микроразмножаване и за in vitro вкореняване. В култура in vitro са въведени два произхода G. lutea (Естествената популация в региона Ветровала, Природен парк "Витоша" и Естествената популация в Рила). Разработен е протокол за продължително in vitro съхраняване на G. lutea чрез забавяне растежа на растенията, използвайки осмотичния агент сорбитол при ниска интензивност на светлината (20 µMm-2s-1).\nРазлични видове лечебни растения от лечебен исоп, три различни перспективни клонове от стевия, мента, градинска мащерка, бял риган и паулония са поддържани на разработена от нас МS културална среда. Проведени са сравнителни изследвания върху степента на микроразмножаване на три вида ехинацея (E. purpurea, Е. pallida и E.\nПо проекта SEE-ERA.NET PLUS през 2012 г. са проведени съвместни експедиции в в страните партньори. В резултат е създадена колекция, състояща се от 113 български, 40 сръбски, 17 албански и 6 македонски местни образци пипер. Като най-подходящ за цялостно характеризиране е избран Descriptor for Capsicum, издаден от International Plant Genetic Resources Institute. Повечето от изследваните вирусни, бактерийни и гъбни болести са общи за всички балкански страни, включени в проекта.\nПодготвена е съвместна изследователска програма и е обменена литература относно икономически важни и нови Phomopsis/ Diaporthe патогени в България и Литва. Направен е преглед на биологичен материал от образци Phomopsis в хербария на Institute of Botany (BILAS) of Nature Research Center. Проведени са експедиции за събиране на образци Phomopsis/Diaporthe от културни и диворастящи Apiaceae гостоприемници. При микроскопско изследване в голяма част от събраните проби е установено наличие на инфекция от Phomopsis spp. На някои важни представители е направена морфологична, културална, патогенна и молекулярна характеристика.\nПодготвена е съвместна изследователска програма за координирано изучаване и използване на биоразнообразието в род Capsicum в България и Литва. Обменени и сравненени са съществуващите практики и унифицирани подходите относно събирането, поддържането и характеризирането на генетични ресурси от пипер (сортове, линии и местни популации) и гъбни патогени. Осъществени са изолиране, определяне и поддържане на колекция от гъбни патогени. Установени са общи и специфични гъбни болести по пипера, разпространени в България и Литва. Повечето изследвани патогени са общи за двете страни.\nПроведени изследвания за установяване на кълнителната енергия и процента на покълване при оптимални и стресови условия при линии домати с див и мутантен генотип. Предстоят проучвания на различни генотипове домати с антоциан в плодовете с цел установяване антиоксидантната им активност. През отчетната година бяха завършени пет годишни изследванията за установяване влиянието на Rht гените при мека пшеница (Triticum aestivum L.) върху височината на растенията и основните показатели, свързани с добива.\nОптимизирани са хранителните среди за покълване на изходните семена от Arnica montana L., позволяващи преодоляване на латентното им състояние. Добавянето на гиберелинова киселина стимулира кълняемостта на семената, която достига до 86% при оптимизираните условия на култивиране.\nПродължават изследванията по създаване на линии домати, устойчиви на причинителите на листното бактерийно стрепясване при доматите, една от икономически най-важните болести при тази култура.\nСъздадени са и са проучени в полски условия материали, получени в резултат на отдалечена междувидова и междуродова хибридизация при слънчоглед. От междувидова хибридизация са получени три линии със следната изходна схема на кръстосване: H. annuus x H. argophyllus, H. annuus x H. nuttallii, H. annuus x H. mollis.\nЛиниите представляват интерес за включване в селекционни програми, тъй като притежават хабитус на H. annuus, а същевременно притежават някои специфични за донорите характеристики. Особен интерес представляват материалите, получени с участието на Echinacea, като общото за всички тях е характерно назъбване на листната петура, както при Echinacea, светло-зелена пигментация и височината на растенията, които съгласно общоприетите стандарти могат да бъдат отнесени към джуджестите форми. Събрана е малка колекция от сортове на амарант и е размножен един от тях.\nЦелта на изслезването е да се популяризира тази култура в България, като нов източник на храна. Проведено е сравнително изследване на захари при линии и един хибрид захарна царевица, с цел оптимизиране на методиката и прилагане на антронния метод.\nПродължава работата по създаването на различни генотипове домати:\n- с червен цвят, високо съдържание на ликопен, антоциан по плодовете, (ген Aft), твърдост; с оранжев цвят на плодовете, високо съдържание на бета каротен, антоциан по плодовете, (ген Aft), твърдост; с лимонено жълт цвят на плодовете, благоприятно съотношение захари-киселини, антоциан по плодовете, (ген Aft), твърдост. Всичките са с продължителна съхраняемост на плодовете и добри вкусови качества.\nИзпитани са 17 линии и 3 сорта ориенталски тютюн от произход баши-бали в три различни почвено-климатични района – в производственно-опитната база на ИТТИ, с. Козарско, в опитното поле гр. Джебел, Опитна станция по земеделие гр. Кърджали и в опитното поле на ИФРГ.\nСекция “Регулиране на растежа и развитието на растенията” Проблематиката на секцията е свързана с изследване на ролята на фитохормоните и други природни растежни регулатори в растенията при норма и стрес;\nприложение на биологично-активни вещества за повишаване на ефективността на важни физиологични процеси (фотосинтеза, транспорт и разпределение на асимилати), както и и репродуктивните процеси. Изучава се зависимостта “химична структура – физиологична активност” и ендогенните защитни механизми на растенията;\nприложение на фитоефектори за тяхното повишаване след въздействия на стресови фактори. Разработват се нови биотехнологични методи и подходи и приложението им във фундаментални и приложни изследвания за подобряване на продуктивността на растенията и качеството на продукцията им.


Магнитни топчета за игра 3 мм\nНачало > Стоки за детето > Магнитни топчета за игра 3 мм\nМодел: Магнитни топчета за игра 3 мм\nМагнитни топчета за игра - 3 мм\nМагнитните топчета (сфери) ще Ви предложат неизчерпаемо пространство за Вашата фантазия и сръчност. С тях можете да конструирате причудливи двумерни и тримерни фигури, откривайки неочаквани закономерности в груповото им поведение и интересни аналогии с реални обекти.\nДори с относително малко количество топчета (216 броя), започвайки от плътен куб, ще можете с часове да трансформирате една фигура в друга.\nС удивление ще откриете, как една занимателна и релаксираща игра Ви е дала интересни знания за магнитите и сръчност при боравенето с тях.\nПожелаваме Ви приятни минути!\nМагнитните топчета имат сравнително малък обем, но голяма сила на превличане. Тъй като лесно могат да бъдат погълнати, две или повече от тях попаднали в храносмилателната система, представляват сериозна опасност за здравето!\nЕто защо магнитните топчета не се препоръчват за деца под 12 години!\nПри поглъщане, незабавно потърсете лекарска помощ!\nЗа бърза поръчка използвайте Лайв Чата на сайта /иконката на който ще намерите в дясно/ , като изпратите линк към продукта който поръчвате и данните си за доставка: Две имена, Офис на Куриерса фирма или Адрес за получаване и Телефон и Имейл.\nКуриерската такса зависи от теглото на продукта и наложеният платеж и се начислява според тарифите на куриерската фирма!\nЦенова тарифа на Спиди: https://www.speedy.bg/priceList/\nСребърни магнитни топчета 5 мм\nМагнитни топчета 3 мм-20 лв и 3 мм-25 лв\nМагнитни топчета 3 мм - 20 лв и 3 мм 25 лв


Полезна статия за сигурността на вашият компютър. | Grinders.org\nПолезна статия за сигурността на вашият компютър.\nДискусия в 'Покер новини' започната от Zografa, 4 ноември 2009.\n#1 Zografa, 4 ноември 2009\nВ тази кратка статиика са разгледани най-простите, но същевременно ефективни методи да се предпазите напълно от нежелано проникване в компютъра ви(съответно покер сметката ви), вируси и червеи и подобни заплахи. Софтуерът, който се препоръчва е безплатен и достъпен за всеки, така че можете да сложите край на кракнатите антивирусни програми и защитни стени и да повишите сигурността на ПС-то си на толкова високо ниво, че с почти 100% убеденост мога да твърдя, че няма кой да го пробие.\nСтатията можете да намерите тук:\nСигурност за покер играчи\n#2 BLEED, 4 ноември 2009\nче с почти 100% убеденост мога да твърдя, че няма кой да го пробие.\nТотална заблуда...Повярвай ми..За всяко нещо в интернет си има и "противодействие"\n#3 anpassan, 4 ноември 2009\nИнсталирах Авирата ама защо така Windows security center ми дава че вирус защитата е аут ъв дейт?\nС нода не беше така...\n#4 Zografa, 4 ноември 2009\nanpassan каза: ↑\nМи обновия деба?\n#5 Zografa, 4 ноември 2009\nBLEED каза: ↑\nМисля, че не схвана точно мисълта ми - ако средностатистическия кретен на 15 по лига и сопол реши да се бъзика с ПС-то ми и да ме "хаква" и прочие - това просто няма да стане. А едва ли някой "истински" хакер ще се занимава да ви хаква акаунтите или поне ако приложите всичко това което е описано горе и бъдете внимателни доста ще трябва да се потруди.\nТова изказване "повярвай ми за всяко нещо в интернет си има "противодействие"" звучи доста детски. Ясно е, че обикновенните потребители трудно могат да се предпазят от някакви могъщи атаки на някакви мега хакери, но нещата описани в тази статия, най-малкото ще предотвратят 99.9% от възможните пробойни в системата ви.


Посолството на САЩ възобновява визовите услуги за всички категории неимигрантски визи - Телевизия Европа\nПосолството на САЩ възобновява визовите услуги за всички категории неимигрантски визи\nАмериканското посолство отново започва да обработва молбите за някои видове визи. От днес ще се предлагат ограничен брой посетителски визи, а интервютата са по-малко заради съобръжения за сигурност. През последната година посолството на САЩ предоставя широка гама визови услуги.\nКонсулският отдел към посолството на Съединените американски щати в София обявява възобновяването на визовите услуги за всички категории неимигрантски визи в ограничен обем, съобщиха от посолството. От 8 декември се предлагат ограничен брой места за интервюта за посетителски визи – B1 и B2. В момента предлагаме толкова места за интервюта, колкото позволяват местните условия, ресурсите и съображенията за сигурност. Призоваваме кандидатите да вземат предвид ограниченията и да подготвят молбите си възможно най-рано, се посочва в съобщението.\nПродължава обработката на молби за подновяване на предходни B1, B2, C1, D и F визи, които отговарят на изискванията за кандидатстване без явяване на интервю. Повече информация относно възобновяването на визовите интервюта може да се намери на сайта на посолството.


Нашите ангажименти с пациентски асоциации| Ducray\nАЛБЕР ДЮКРЕ (ALBERT DUCRAY), ДРЪЗКИЯТ ВИЗИОНЕР\nПрез 1901г., с настъпването на новият век, се ражда Албер Дюкре.\nАлбер, син на дерматолог, е млад фризьор в Париж през 20те години (времето на т.нар. Бел Епок), и бързо установява, че прахообразните сапуни, използвани тогава като шампоани, изключително увреждат косата. Между 1929 и 1931 той създава своята марка, Dr Ducray, и разработва LIK Savon, революционна серия от шампоани в единични дози, адаптирани за различен тип коса.\nСлед войната, Албер Дюкре свободно продължава своята иновация, като избира нов дистрибуционен канал за продуктите си – аптеката. Това е началото на изключителна успешна история.\n„ Едно от ключовите качества на моя баща беше любопитството, вниманието към света, който го заобикаляше. Той не само имаше изключително разбиране за времето, в което живееше, но и гледаше напред в бъдещето. Той беше истински иноватор.“ - споделя Дидие Дюкре, син на Албер Дюкре\nПИЕР ФАБР, РЕШАВАЩАТА СРЕЩА\nПрез 1969, Албер Дюкре и Пиер Фабр, двама мъже с еднакъв мироглед и споделящи обща визия за бъдещето, се срещат за първи път. Лаборатории Pierre Fabre, вече посветени на проучванията за иновативна грижа за косата, присъединяват Ducray.\nТова партньорство дава на марката нов подем и ускорява развитието й.\nКлючов резултат е създаването на шампоана Extra-Doux, представян на лекарите от медицински представители. Първият шампоан за честа употреба, с респект към баланса на скалпа, който става емблематичен продукт за години напред.\nОт грижата против косопад до тази за чувствителна кожа, цялостни програми с експертни продукти са създадени за третиране на основните дерматологични състояния.\nDUCRAY, ОТ КОСАТА КЪМ КОЖАТА\nПрез 80те години, насърчена от доверието на медицинската общност, Ducray предприема ново предизвикателство - създава Ictyane, който става лидер в грижата за суха кожа, благодарение на революционната галенова формула.\nМарката продължава дерматологичните проучвания и разработва серии от таргетно действащи решения за третиране на състоянията на коса и кожа, засягащи всеки.\n90те години бележат лансирането на над 20 продукта, превърнали се в референтни третирания за редица поколения, като Ictyane за суха кожа и Keracnyl, един от най-често предписваните продукти за кожа, склонна към акне**.\nКъм 2000г., нашите продукти се дистрибутират по целия свят, и днес са налични в над 80 страни.\nDUCRAY, DUCRAY, НЕСТИХВАЩА ФИЛОСОФИЯ И МОТО\nПрез 2010г., Ducray навлиза в нова фаза на развитие, със силно убеждение: полезна иновация.\nЗащото от самото начало, в Ducray „иновацията“ е дефинирана като разработването на продукти за грижа, с цел да подобряват ежедневието, и използването на научен подход за дълготраен успокояващ ефект. Това е вярата, че винаги можем да гледаме напред, да сме рамо до рамо с пациентите с дерматологични състояния.\nЗа постигане на по-добри резултати и предлагане на иновативни продукти, марката се усланя на подход, интегриращ заедно пациенти и здравни специалисти.\nНезависимо дали говорим за първите Dr. Ducray шампоани, продуктите против косопад Anaphase и Anacaps - или Kertyol P.S.O., серия от 4 допълващите се грижи за кожа, склонна към формиране на плаки, тип псориатични, всички те имат обща основа: подобряване качеството на живот на пациентите. Това бе именно и целта на Ducray от първия ден и остава и занапред.\nДруг показателен пример е Dexyane MeD, Успокояващ възстановяващ крем***, медицинско изделие за третиране на екзема атопична, хронична и контактна екзема на ръцете. Резултат от 11 години проучвания, осигурява „ефект тип пластир/ ефект тип превръзка“ и има клинично доказана ефикасност при лезии на екзема.\nИ абсолютно естествено, през 2020г., Ducray поема към нова посока в своята история, със създаването на индекса за измерване качество на живот.\nЦелта - прецизна оценка на влиянието на дерматологичните състояния върху живота на пациентите, за още повече подкрепа в ежедневието им.\n**Keracnyl PP 30ML No.1 на пазара на анти-себорейни продукти, предписвани от лекари, във Франция. IQVIA – Xponent PharmaOne – пазар на анти-себорейни продукти, предписвани от лекари и продавани в аптеките във Франция – 2018г. – в обем.\n***DEXYANE MED Успокояващ крем за лице, тяло и ръце е медицинско изделие и регулиран продукт с CE маркировка, съобразно тази регулация. Внимателно прочетете инструкциите в листовката. Да не се използва от бременни и кърмещи жени, върху лигавици, в зоната на седалището при малки деца. Избягвайте директен контакт с очите. За над 3-месечна възраст. Производител: Pierre Fabre Medical Devices.\nDEXYANE MED Palpebral за клепачи е медицинско изделие и регулиран продукт с CE маркировка, съобразно тази регулация. Внимателно прочетете инструкциите в листовката. Да не се използва от бременни и кърмещи жени, върху лигавици, в зоната на седалището при малки деца. Избягвайте директен контакт с очите. За над 3-месечна възраст. Производител: Pierre Fabre Medical Devices. Актуализация: April 2020. 241023.\nСериите Ictyane, Keracnyl, Dexyane не се дистрибутират в България към този момент.\nDUCRAY EДНА ФРЕНСКА ИСТОРИЯ


29 Януари 10, 10:26 / Автор: Лукрат\nБлиц Анализ – бърз, експертен преглед на сайт от гледна точка на клиентите ви\nЛукрат разработи услугата Блиц анализ на сайт за 3 дни. Блиц анализ е експертeн анализ и препоръки от професионалисти по ползваемост с над 10 години опит. Получените резултати са в рамките на 10 препоръки за повишаване на лекотата на ползване на вашия сайт.\nКакво може да се оцени с Блиц ананлиз?\nЦял сайт или прототип на сайт.\nДял от сайт или отделна функционалност (например, кредитен калкулатор, формуляр за регистрация или процес за плащане).\nГотов софтуерен продукт, негов прототип, или част от продукт.\nКакви са резултатите след Блиц анализ?\nПолучавате доклад, съдържащ: конкретни препоръки за подобряване на функционалността, текстовете, и дизайна на сайта;\nKратък анализ и препоръки за допълнителни действия за подобряване на ползваемостта.\nКога е подходящо да се прави блиц?\nКогато имате малко време или ограничен бюджет.\nАко не сте правили нищо на тема ползваемост и не знаете откъде да почнете.\nКогато ви трябва допълнително мнение (например, имате спор с колега как да подходите).\nКогато нещо не върви с продукта и искате бързо да диагностицирате.\nКаква е гаранцията?\nГарантираме за качеството на услугата с над 10 годишен опит в оценяването на ползваемостта на сайтове и софтуер. Работили сме по стотици проекти и сме наблюдавали хиляди потребители.\nАко не сте доволни от доклада и препоръките ни, изпратете ни аргументирано обяснение в срок от 3 работни дни от получаване на доклада и ще ви възстановим 90% от парите.\n300 лв без ДДС\n(2) 4833 957, 0885 909 357 и office@lucrat.net.\nНие сме първата компания, която предлага професионално услугата „Ползваемост” в България. От 2000 година помагаме на нашите клиенти да правят сайтовете си по-лесни и по-удобни за ползване като:\nПроектираме удобни и интуитивни сайтове.\nНаши клиенти са някои от водещите и най-бързо развиващите се компании на българския пазар като Глобул, МТел, Нетинфо, ОББ, Пощенска банка, Сирма Груп, Суперхостинг.\nПо правило, недоволните клиенти се оплакват повече отколкото доволните препоръчват. Един вариант на правилото твърди, че доволният клиент препоръчва на 6 души, а недоволният се оплаква на 9.\nПолзваемите сайтове са екологични. Като правите сайта си ползваем, помагате на оклната среда, защото спестявате тока, който потребителите биха изразходили в лутане в сайта ви.\nВъзвръщаемостта от инвестиране в ползваемост е средно около 83% но може да бъде и десетократна? (По данни на Джейкъб Нилсен - възвръщаемостта от ползваемост)\nТестване за ползваемост с няколко души и една съвсем малка промяна след това може да донесе милиони продажби – за Амазон, това са били 300 милиона долара за 1 година (По данни на Джарид Спул - бутон за $ 300 милиона.)\nНе обещаваме 300 милиона долара продажби, но гарантираме, че ще ви помогнем да направите сайта си по-добър, по-лесен, по-разбираем и по-печеливш.\nПотърсете съветите и препоръките ни.\nНе мислите ли, че е време да ни се обадите?


Валери Симеонов: Скептичен съм към „разследванията“ на Йончева\n30 януари, 11:31 / Tribune\nМного лъжи има в нейните приказки, казва бившият вицепремиер\n„По никакъв начин не мога да приема, че хвърлянето на публично обвинение през медиите по този публичен начин трябва да бъде насърчавано и да му обръщаме внимание. Още повече лично аз съм свидетел, а и вие сте свидетели, че много често Елена Йончева лъже. От къде да знам, че това, дали това, което казва е истина или не е“. Това заяви пред журналисти в парламента Валери Симеонов.\nСпоред него редно би било да изчакаме да се направи предварителната проверка и ако материалите стават за даване на съд, тогава да ги коментираме.\n„Какво да коментирам сега. Помните ли онази лъжа как беше пробутала една стара снимка от оградата, че била съборена, а се оказа, че снимката е била правена на градежа на оградата на един мост. Нали го помните това. Там имахме една задочна полемика и част от вас, които са били добросъвестни, са я отразили. Но там аз я хванах някъде в 7-8 изопачавания на факти и лъжи, свързани с оградата. От къде да знам сега, че това, което казва за Боил Банов, е истина“, попита реторично бившият вицепремиер.\nПо-рано той коментира темата и пред ТВ Европа.\n„Скептичен съм към „разкритията“ на Елена Йончева. Аз поне не съм попадал на някакво сериозно разкритие. Нещо на което да повярвам. Знаете ли, много лъжи има в нейните приказки“, каза той. И призна, че случаят с Банов е нов за него и не би могъл да коментира казуса по същество, но отдавна е направил изводите си по отношение на журналистката-депутат.\n„Явно там целта е да се вадят неща едно след друго, да се провеждат някакви атаки – през прокуратура, през медии. Не трябва да се обръща такова внимание докато компетентните органи не проверят. Другото е политическо говорене и брътвежи“, подчерта лидерът на НФСБ.\nОбвиняемата Йончева с афера „Ало, Банов съм“, крие се от въпроси по разследването срещу нея\nЕтикети Елена Йончева, Боил Банов, културата, Ларгото, Валери Симеонов


Плейлистът на Edna (№3): Мъжът, за когото всички мечтаем, ще е Аквамен, магьосници превземат Париж, а Павел и Венци Венц пробиват в световната музика - Свободно време - Edna.bg\nПлейлистът на Edna (№3): Мъжът, за когото всички мечтаем, ще е Аквамен, магьосници превземат Париж, а Павел и Венци Венц пробиват в световната музика\n23.07.2018 13:15 3486\nПривет отново в разгара на юли, когато все повече насочваме погледи извън прозореца и мисли - към море и/или планина. Независимо дали сега се връщаме от почивка, или тя все още е далеч, има начин да подобрим настроението ви - предложението ни в понеделник е Плейлистът на Edna.\nЕто кои са последните ноти и кадри, които привлякоха вниманието ни през последната седмица!\nЕстествен поп рок\nСуровата енергия на американците от Imagine Dragons е на преден план в надъхващото им ново парче “Natural”. Вокалистът Дан Рейнълдс споделя, че песента е за „намирането на себе си и волята да устоиш на всяко препятствие, което се изправя на пътя ти“. Така освен експлозията от барабани, можем да намерим и утеха във вдъхновяващите думи.\nОще един сингъл, с който Muse ни подгряват за предстоящия си осми студиен албум „Simulation Theory”. Встрани от пеенето на Мат Белами и футуристичната визия на клипа, звученето на парчето е далеч от типичното за британската група. С кънтри полъха и историята за връщането у дома можем да обявим „Something Human” за летния си химн, който да припяваме на път към нова или добре позната стара дестинация.\nБГ рими в световна колаборация\nБългарските лица на глобалната кампания на Tuborg – “Stay Open”, са Pavell & Venci Venc’, които пишат и българския текст на парчето. Марката сбъдва мечтата на родното дуо за световно партньорство, събирайки рапърите с американския ди джей Diplo и датската изпълнителка MØ. Честито на момчетата за успеха, а на нас – за хита, на който ще танцуваме до края на лятото, а и след това.\nПодвизи под вода и суша\nДръжте се, момичета, през декември Джейсън Момоа най-после идва като Аквамен с цял филм само за него, където ще го видим в пълния му блясък на владател на подводното царство. Плочките и татуировките са си тук не се съмняваме, че ще оцелеят и след битка с полубрата на супергероя – Крал Орм, който ще трябва да направи място на трона за наследника на Атлантида. Вълнуваме се за изпълнението на не edna, а цели две жени – Никол Кидман и Амбър Хърд, които ще видим съответно като майката и бъдещата любима на Аквамен.\nМагьосници в Париж\nЕжегодното събиране на фенове в Сан Диего – Комик-Кон, ни донесе кадри от още един дългооочакван филм. Във втория трейлър на „Фантастични животни 2: Престъпленията на Гринделвалд“ виждаме злодея от заглавието в действие. След задържането си в края на предишната лента Гринделвалд (Джони Деп) не само успява да избяга, а сега събира чистокръвни магьосници, с които да властва над простосмъртните. Джъд Лоу като младия Дъмбълдор обаче мобилизира ученика си Нют Скамандър (Еди Редмейн), който със старата компания и няколко нови попълнения ще трябва да кръстосат отново пръчки.\nНастръхване x 3\nСлед „Неуязвимият“ (2000) и „На парчета“ (2017) идва последната глава от трилогията на М. Найт Шаямалан. В „Стъкления“ Дейвид Дън (Брус Уилис) е по следите на Звяра – свръхчовешкото проявление на Кевин Уендъл Кръмб (Джеймс Макавой). Стъкления Илайджа Прайс обаче ще се превърне в опасност и за двамата, защото знае всичките им тайни и не се страхува да ги използва срещу тях. Разнообразие сред мъжкото трио внася Сара Полсън като психиатъра д-р Ели Стейпъл, която изучава пациенти, смятащи себе си за супергерои.\nРавни до доказване на противното\nФeлисити Джоунс („Теорията на всичко“, „Rogue One: История от Междузвездни войни“, „Ад“) продължава с ролите на силни жени, като този път ще влезе в обувките на младата Рут Бейдър Гинсбърг. Съдийката от Върховния съд на САЩ, която днес е на 85 г., е прецедент в правната история на страната си и една от живите емблеми на феминизма. Макар през 70-те години все още да се смята, че жените са твърде емоционални, за да бъдат добри адвокати, Гинсбърг участва поема редица дела, засягащи равенството на половете, и става втората жена съдия във Върховния съд. Световната премиерата на вълнуващата ѝ история – „Дискриминация по полов признак“, е в края на декември.\nPrada в неонов трилър по Линч\nАко колекцията на Prada за есен/зима 2018 г. беше филм, щеше да изгежда по този начин – неонови светлини, ярки цветове и видения. Бляскавият Лас Вегас служи за фон на тази безмълвна приказка в стил Дейвид Линч, където като главни героини влизат модела Аманда Мърфи и актрисата Сара Полсън, която за 4 минути сменя няколко роли.


ONDO Клиентски казус - Резултатите на ферма "Отбрани"\nВсички знаем, че устойчивото земеделие е бъдещето; че е критично да пестим водния ресурс, използван в селското стопанство, предвид необратимите климатични промени; че е нужно да намалим употребата на торове, за да ядем чиста и здравословна храна.\nИ докато много земеделски стопанства все още планират кога и как да направят първите стъпки в тази насока, нашите клиенти – измежду които е и ферма „Отбрани“ – вече успешно дават пример за устойчиво земеделие, като използват решенията за умно земеделие на ONDO.\n„Отбрани“ с готовност споделиха и първите резултати, постигнати след интеграцията на ONDO в стопанството им.\nОще в първата година от използването на ONDO, „Отбрани“ постигат 30% икономия на вода и 20% икономия на торове. В резултат на прецизното напояване и торене с ONDO, както и на над 3 пъти по-краткото време за реакция при повреди, „Отбрани“ постигат и увеличение на реколтата с 20%!\nВижте повече за предизвикателствата, които стояха пред „Отбрани“ и решенията, които ние предложихме – в новия ни клиентски казус.


Иво Веселинов Петров\nМеждународни икономически отношения (курс 2)\nИзбрах ИУ - Варна, защото аз самият съм от Варна. Желанието ми беше да получа добро икономическо образование и сметнах, че ИУ - Варна е образователна институция, която може да ми даде необходимата основа за бъдещото ми професионално развитие, не по-лошо от УНСС. Специалността избрах, заради желанието ми да работя и да се развивам в международна среда. Предпоставка са и езиците, които владея – немски, английски и към текущия момент изучавам руски.\nЗавършил съм профилирана гимназия – Пета езикова гимназия във Варна с профил немски език.\nЗасега съм получил знания само от икономическия фундамент. С малко изключение съм доволен от предоставените ми знания.\nУниверситетът има богата програма от събития, които организира или за провеждането, на които партнира. Това е добра възможност за по-нататъчно личностно развитие.\nЧаст съм от екипа на Студентски съвет към ИУ - Варна. Ползата се състои най-вече в познаването на амбициозни и интелигенти хора, каквито са членовете на екипа на СС.\nДа, участвал съм и съм доволен, че взех участие. Пряко са свързани с провежданите от университета събития.\n1-во място на олимпиада по микроикономика, трето на конференция по макроикономика. Участие в преглед на научна дейност на МИО – първо място.\nЖелая да продължа образованието си и да изкарам магистратура. Мисля, че бих могъл да си намеря работа в някоя ТНК, която оперира в България. Все пак съм чувал за много нереализирани колеги от моята специалност, което е притеснително. Смятам, че професионалната реализация в България е и до не малка степен късмет. Амбициите ми са насочени обаче към развитие в чужбина.\nБих казал, че не ме е срам. Досега съм останал преобладаващо с добри впечатления от взаимодействието си с университета. Смятам, че преподавателите предопределят до колко е добър един университет и повечето преподаватели, с които съм работил са добри професионалисти. Жалко е лошото мнение на повечето варненци за качеството на образованието във „Винс-а“. Предрасъдъците трябва да бъдат премахнати.\nРадвам се, че проектът е реализиран. Тепърва предстои да работя с програмата и да оценя полезността й. Вярвам, че това е стъпка в правилната посока и ще бъде полезна за участващите в нея.


От "Да спасим Крайморска Добруджа" искат оставки в БАН и СУ - 2017.08.06 - Регионални - новини от Добрич\nОт "Да спасим Крайморска Добруджа" искат оставки в БАН и СУ\n06.08.17, 10:59 часа Преглеждания: 922\nОт гражданската инициатива "Да спасим Крайморска Добруджа" днес излязоха с отворено писмо в медиите, в което настояват за оставки на експерти от БАН и СУ, които са участвали в картирането и определянето на имоти в кадастралната карта. Според тях, процедурата е изцяло погрешна и са допуснати редица неточности.\nОтправен е и апел към главния прокурор Сотир Цацаров да се самосезира и да се направи разследване за свързаност на действията на въпросните експерти с така наречените „зелени“ неправителствени организации. Неведнъж по време на двудневните протести недоволните граждани изразиха категоричното си мнение, че до Заповедта на МОСВ се е стигнало именно под натиска на зелените организации, които те наричат „зелена мафия“.\nСобствениците на имоти в Крайморска Добруджа, които влизат в защитената зона „Калиакра“, очакват отмяната на спорната заповед от страна на премиера Бойко Борисов да бъде официално подписана и обнародвана в „Държавен вестник“.\nПрипомняме, че днес се проведе среща във Варна, в която участие взеха министърът на околната среда и водите Нено Димов, премиерът Бойко Борисов, вицепремиерът Валери Симеонов, кметовете на трите засегнати общини – Каварна, Балчик и Шабла, както и представители на местни граждански инициативи и бизнеса. Срещата се състоя, благодарение на двудневните протести на гражданите от трите общини, като вчера те блокираха пътя между Каварна и Калиакра до село Българево за повече от два часа и половина. Блокадата беше вдигната, едва след като един от организаторите Виктор Лучиянов получи обаждане от министър-председателя на РБ Бойко Борисов, в което беше уведомен, че заповедта ще бъде отменена и ще се състои официална среща, за да се чуе позицията на местното население.\nПроблемът с Натура 2000 предстои тепърва да се разисква при следващото заседание на Европейския съвет. Над 38 процента от площта на България е обявена според Натура 2000 за защитена зона, което е прецедент.\nкалиакра Новини Каварна Новини Добрич


Клавиатурата, Key Board е основното входящо устройство, чрез което потребителя с нарушено зрение може ръчно да въвежда информация, да дава команди и да управлява работата на компютъра. Стандартната клавиатура съдържа между сто и един до сто и пет клавиша, но има модели и спо-голям брой. Става въпрос за Desktop компютрите. При лаптопите има модели със съкратен брой клавиши, по точно липсва малката цифрова клавиатура. Условно клавиатурата се разделя на две основни части. От ляво се намира основната секция с клавишите, наречена „голямата клавиатура”, а от дясно цифровият блок на „малката цифрова клавиатура”. В Най горният ред в левият край , се намира бутона Escape, с основна функция за отмяна на дадени команди. На дясно от него, на същият ред в три групи с интервал по четири, или без интервал при лап топ компютрите, са подредени функционалните клавиши от F1 до F12. Под него в голямата клавиатура се намират клавишите за набор на букви и цифри, както и основните контролни бутони. На първият ред от този блок са разположени поредните цифри от 1 до 0. Пред единицата стои клавиша апостроф или ударение. В краят на цифровият ред се намира бутона Back Space, чиято основна функция е триене и връщане назад. В средният ред, клавишите на буквите F и J са белязани с релефни пъпки за ориентация на потребителя. В най-долният ред по средата е поставен издълженият клавиш за интервал наречен SpaceBar. От ляво и дясно на Space, симетрично се намират двата Alt бутона с еднакво значение, активиращи лентата с файл менюто. В левият и десен край стоят дублираните два Ctrl бутона. Симетрично между Alt и Ctrl бутони се намират двата, ляв и десен Windows клавиши, активиращи Старт менюто. От дясната страна на трета позиция след SpaceBarr се намира единичният Application бутон, който активира контекстното меню. След зареждане на операционната система по подразбиране клавиатурата е настроена да се включва с английската подредба на буквите. С настройка, това може да се промени, но за точното изпълнение на командите с бързи клавиши в които участват буквите, е по добре да се избере английската подредба на клавиатурата. За писане и редактиране на текстове на български е необходимо да се премине на кирилица. Клавишните комбинации за превключване от английски на български зависят от настройките. Промяната между езиците по подразбиране става с комбинацията леви бутони Alt + Shift . Българската версия има 4 варианта, - машинопис, фонетична, традиционно фонетична и БДС стандарт. Преминаването между тях може да стане с комбинацията десни бутони Ctrl + Шифт. С допълнителни настройки, тази подредба може да бъде променена. При БДС стандарта буквите са разположени като на клавиатурата на пишеща машина. При фонетичният вариант буквите от английската азбука съответстват на българските. Изключение при фонетичната подредба са следните случаи:\nНа латинската буква Q отговаря буквата – Я. На W, отговаря буквата - В. На X, (екс), буквата - Ь (ер малък). На J, буква - Й (и кратко). На Y – Ъ, (ер голям). На латинската C – буквата Ц . На латинската V, (Ви) – буква Ж На бутона ударение – буква Ч . На трите бутона пред клавиша Enter съответно буквите Ш, Щ и Ю . Възможно е на някои модели клавиатури да не съвпадат тези стандарти, просто трябва да се изследват. В малката клавиатура са разположени цифрови клавиши от 1 до 0 и някои функционални бутона. Тя има два режима на работа, като цифрова за писане и аритметични действия и като стрелки за навигация. Превключването от един режим в друг става с бутона Num Lock. Цифрите от малката клавиатура са в обратен ред спрямо телефонната подредба. За ориентация петицата е маркирана с релефна пъпка. При включен Num lock бутон екранният четец съобщава Num Lock on и цифровият режим се активира. Тогава клавишите изпълняват функциите на цифри, а функционалните бутони команди за аритметичните действия, деление, умножение, събиране и изваждане. Когато се изключи цифровият режим програмата съобщава Num Lock off. В този случай цифровите клавиши стават стрелки, двойката – стрелка надолу, осмицата – стрелка нагоре, четворката – стрелка надясно, шестицата – стрелка наляво. Цифрите 3 и 9 изпълняват функциите съответно на page down и page up, а цифрите 1 и 7 функциите на end и home. Потребителите с екранен четец, могат с клавишната комбинация insert + бутона минус от малката цифрова клавиатура, да активират функцията Jaws курсор. Обратно с бутона плюс се връща стандартният PC курсор. За удобство функционалните клавиши, Enter, Insert и Delete са дублирани в двете части на клавиатурата. Удобна функция за обучение на начинаещи потребители е помощният режим за работа на компютъра. Този режим се включва с клавишната комбинация Insert + цифрата 1 от голямата клавиатура. При еднократно натискане, помощният режим се активира и чуваме съобщението key board help on. След повторно натискане, се изключва и чуваме Key board help off. Когато е включен помощният режим клавишите са неактивни и натискайки ги, компютъра не извършва никакви операции. В същото време екранният четец съобщава наименованието и функцията на натиснатият клавиш.\nКлавишите от клавиатурата може да се разделят на няколко групи, според предназначението си.\nКлавиши за набиране и редактиране на текст. Те включват буквите от азбуката, цифрите от 1 до 0, препинателните знаци и символите. Към тази група се намират и клавишите за редактиране, Shift, Caps Lock, Space, Tab, Enter и Backspace.\nФункционални клавиши. Това са клавишите от F1 до F12, подредени в три отделни групи по четири бутона. Те се използват за изпълнението на специфични задачи Функционалността им се различава при отделните програми.\nКонтролни клавиши. Това са Ctrl, Alt, Windows, Application и Escape. Те се използват както самостоятелно, така и в комбинация с други клавиши.\nЦифрови клавиши. Това са клавишите от малката цифрова клавиатура, чиято функционалност се включва с бутона NumLock. Тези клавиши са групирани в блок като в конвенционален калкулатор. Клавиши за придвижване. Те включват: стрелките (лява, дясна, нагоре, надолу), клавишите: Home, End, Page Up, Page Down и Insert. Специално Insert е основен клавиш за екранният четец Jaws. Нарича се още Jaws клавиш. Клавиши използвани за набиране и редактиране на текст. Shift: първо, натиснат в комбинация с някоя буква, прави набраната буква главна; второ, натиснат в комбинация с друг клавиш показва друг символ, (който е отбелязан на горната част на клавиша), става въпрос за клавишите с двойно предназначение. Трето, Използва се като основен клавиш при командите за маркиране. Caps Lock: натиснат веднъж, включва режим за набиране само на главни букви, чувате Caps Lock on, натиснат повторно изключва режима, чувате Caps Lock off. Tab: първо, натиснат при набор на текст премества курсора няколко интервала напред, второ, придвижва фокуса в следващо текстово поле, Отделено в друга рамка. Enter: първо, натиснат при набор на текст отваря нов ред, второ, активира селектираните обекти и бутони трето, отваря папки и файлове. Spacebar: натиснат премества курсора един интервал на пред. Backspace: Първо натиснат при набор на текст изтрива знак назад или целият маркиран текст, второ, връща фокуса в предходен списък или екран. Delete: първо, Натиснат при набор на текст трие знак напред, второ трие целият селектиран текст или елемент от списък.


Предложение за брак и новина за бебе навръх Коледа (ГАЛЕРИЯ) - Труд\nПредложение за брак и новина за бебе навръх Коледа (ГАЛЕРИЯ)\nНай-светлите християнски празници бяха съпътствани от хубави новини в света на спорта. Навръх Коледа Линзи Вон, олимпийската шампионка в алпийските ски, се сгоди. Предложението обаче бе повече от нетипично, тъй като то дойде от самата американка. Краят на годината, в началото на която скиорката обяви, че приключва състезателна кариера, завърши все пак положително за нея.\n„На втората годишнина, откакто сме заедно, направих нетрадиционна стъпка и помолих Пи Кей да се ожени за мен… И той каза: „Да!” Жените не са единствените, които трябва да получават годежни пръстени“, призна тя в социалните мрежи.\nТака красивата американка разби куп мъжки сърца, които през годините следяха нейните изявите не само заради талант й, но и заради слабостта си към нея.\nИ докато Линзи Вон избира булчинска рокля, в Милано също имаше блага вест. Там звездата на закъсалия „Милан“, бразилецът Лукас Пакета, обяви, че ще става баща. Неговата съпруга Мария Фурние е бременна. Двамата разкриха новината със семейна снимка пред елхата. Същото стори и неговият съотборник Матиа Калдара. Така през 2020 година на „Сан Сиро“ успоредно с надеждата за по-добри резултати се очаква бейби бум.\nА докато новините следваха една след друга, куп звезди от света на спорта отпразнуваха подобаващо Коледа. Кристиано Роналдо публикува снимка, на която бе с децата, половинката Джорджиния и... Добрия старец. Всички те бяха на екзотичен плаж. Големият му конкурент от Ла Лига, аржентинецът Лионел Меси, стори същото, но в домашни условия. Нападателят на „Барселона“ показа как посрещна празниците – със съпругата си Антонела и трите им деца. Едни обаче се радваха на ваканция, а други тренираха. Така, например, капитанът на „Ливърпул“ Джордън Хендерсън разкри, че по време на Коледа е във фитнеса. За англичаните обаче това не е нещо ново, тъй като мачове има както на Боксинг дей, така и на 1 януари.\nУ нас Ивет Лалова също се отчете със снимка в навечерието на топлите семейни празници. Лекоатлетката, която е спортист №2 за годината на България, публикува кадър със своя съпруг Симоне Колио на фона на Дуомото в Милано.\nВ същото време родният сноубордист Радослав Янков не пропусна възможността да направи едно предпразнично каране, а Христо Стоичков честити чрез своя профил в инстаграм именния ден на всички свои съименници на 25 декември.


Наука за човешката физиогномия\nНАУКА ЗА ЧОВЕШКАТА ФИЗИОНОМИЯ\nХората обвиняват Бога, че Той ги оставил в тъмнина; също така Го упрекват за Неговото мълчание. Те никак не са прави: Бог е говорил много и много е писал. Но хората са глухи и слепи; те не чуват и не виждат и, което е най-лошо, те не искат нито да чуват, нито да виждат.\nПриродата - ето книгата, в която Бог е записал своите мисли; тази книга, ако би могъл човек да я чете, би могла да му даде чудни познания. Но уви! Кой мисли за това? Човек ходи надлъж и нашир по земята; той среща безброй множество форми, числа и цветове, без да подозира, че във всяка форма, във всяко число и във всеки цвят е скрита истина, мисъл на Божеството, проявлението на които е видимо за човека, защото всяка форма има значение: тя е изражение на известна идея.\nНие виждаме външната страна, образите на нещата - форми, числа и цветове, а идеите на тези образи изчезват от нас.\nПриродата говори постоянно. Тя е няма само за лекомислените и повърхностни умове. Всичките органи, даже най-скритите и най-дълбоките, проявяват навън своите усещания. Съществува постоянна обмяна между духа и тялото; удивително съответствие, постоянна беседа, която става от външното към вътрешното, тайната на която, за нещастие, е неизвестна и неясна за хората.\nТова е езикът, който ние искаме да разкрием чрез няколко определени и достъпни за всеки ум принципи. Различните изражения на лицето съставляват езика на душите, а различните интонации и изменения на гласа образуват неговата музика.\nБог е дал средства на човека да познава вътрешния мир по външното изражение, и по такъв начин да се издигне до знанието на първата и най-възвишена от науките, която се състои в умението да се чете в душите, както простият човек чете в книгите.\nТази наука се придобива чрез знанието на физиономическата клавиатура - инструмент толкова фин, с такава поразителна чувствителност и такава чудна правдивост, че той моментално да възпроизвежда не само нашите физически усещания, но даже най-неуловимите наши нравствени впечатления, дори до изразяване на най-съкровените мисли.\nНие всички сме призвани да четем и разбираме физиономическия език. Великата книга е постоянно отворена пред нашите очи. Несъмнено, това изкуство има своите трудности И предполага в читателя щастливи способности, проницателен и наблюдателен ум. Но всеки, който би желал да се въоръжи с твърда воля и да се отдаде на сериозна работа чрез изучаване и наблюдение, той би могъл да преодолее всички препятствия, да възтържествува над всички затруднения и, без съмнение, ще достигне до лесно и бързо четене по човешките физиономии.\nНауката за човешката физиономия принася несъмнена полза. Тя позволява на този, който се занимава с нея, с един поглед да забележи всички характерни признаци, присъщи на известен индивид; тя позволява изобщо да се определи душевния склад, характера, степента на дарбите, зрелостта на ума, доколкото всичко това се открива чрез особеностите на физиономията.\nДа се отличи добродетелта от порока, честността от безчестието, искреността от лицемерието, да се познае благородното сърце, готово да ни услужи, както и да се познае покварената душа, която се готви да ни излъже - това е целта на тази наука. И тази цел е достатъчно прекрасна и велика, за да се стремим да я достигнем, като се посвети малко от скъпото ни време за изучаване на физиономиката, което е колкото интересно, толкова и полезно.\nВелико нещо е да изучаваш хората, но преди всичко трябва да изучим нас самите. Да проникнем търпеливо и искрено в нашата собствена личност, в нашето сърце, в нашите страсти, в нашите усещания, в нашите чувства и в нашите впечатления. Такова познание на нашето вътрешно същество ще удовлетвори двояка цел: научна и морална.\nНаучната цел ще бъде постигната, ако от познанието на самите нас ние можем да се издигнем до познанието на другите. Колкото до нравствената цел, ние ще я постигнем, ако се възползуваме от изследванията, направени над нашите страсти и пороци, за да ги владеем и да ги задушаваме. Колкото по-добре познаваме нас и другите, толкова по-ясно ще ни бъде разбрана тази чудесна тайна, която свързва Създателя с неговото творение.\nНай-големите изменения, които стават в човешката физиономия, в благоприятен или неблагоприятен смисъл, зависят от добродетелите, страстите и пороците. И, наистина, под влиянието на постоянното благоразумие и добродетелите, човешката фигура има отпечатък на спокойствие, тишина и ясност и добива изражение на блаженство и съвършена хармония, която представлява особена красота. Напротив, под влияние на страстите и пороците физиономията се гърчи, обезобразява се; чертите на лицето, нарушили своята хармония, придобили и запазват известни изразителни движения, които, в очите на дълбокия и тънък наблюдател, означават неспокойна душа и болезнени пертурбации, които нарушават нравствеността. Но тези промени носят частен, а не коренен характер; физиономията се видоизменя в някои части, при което цялата съвкупност, т.е. типът остава без изменение, тъй като никакво влияние не е в състояние да измени първичния тип на индивида. Подобно преобразование би могло да произлезе само вследствие реконструкция в положението на костите на лицето. Наистина, типичната форма прекарва важни видоизменения, даже пълно преобразование, минавайки от род в род през дългия ред на поколенията; но това е работа на времето и на цели векове, а не на внезапни преходи Природата обикновено действува правилно и постепенно, нещо повече, тя действува материалистически правилно по пътя на аналогията, а не по каприз. По този начин, четириъгълният тип може прекрасно, след вековна еволюция и преходи, да се преобрази в овален; ето защо, известен телесен образ или семеен тип се видоизменя много бавно и никога не се преобразява до неузнаваемост, ако това не е резултат от прекратяване на рода и расата, и то в продължение на цели векове. Природата е дълбок геометрик: всичките нейни операции се основават на геометрията и на числата. Във всички свои създания тя действува геометрически и математически; никога тя не създава тип, всичките части на който да не са в пълно съгласие.\nЧовешкото лице съдържа в себе си всички геометрически фигури; този, който наблюдава с голямо внимание и умее да чете езика на природата ще ги открие без голям труд. Личният тип определя формата на тялото; ако типът е четириъгълен, всичко ще бъде четириъгълно; ако е кръгъл, всичко ще бъде кръгло и т.н., тъй като всяко нарушение в общата хармония произхожда от безпорядъка и изопачаването, предизвикани от ненормални и външни причини.\nВсяка човешка глава се свежда към една от живите геометрични фигури: четириъгълник, кръг, овал, триъгълник и конус. Това са петте основни типа на човешкото лице и съставляват една от октавите, на които е построена физиономическата доктрина и система.\nТипичният характер и неговите физиономически показания се видоизменят различно, според темперамента и по съвсем особен начин според асоциацията на някои могъщи фактори, които произвеждат големи промени в геометрическите типове и които му налагат отличителен характер.\nВсеки тип съдържа скрити способности, инстинкти и страсти, които действуват или бездействуват, които се възбуждат или се неутрализират според това, доколко съвместният темперамент се съгласува с типа.


Midtown Madness - Ревю - PC Mania\nПрез последните месеци геймърите буквално бяха залети от висококачествени екшън-ралита. На фона на бисери като Need for Speed 3, Speed Busters, Rollcage и Motoracer 2 и задаващи се суперхитове от калибъра на NFS: High Stakes Microsoft предприеха поредната си атака на геймърския фронт. Този път хората на Бил Гейтс дават съвсем сериозна заявка да разчупят клишето, че игрите на софтуерната империя от Редмънд са скучни и не могат да задоволят масовия вкус. Новото заглавие се казва Midtown Madness и със сигурност ще създаде доста главоболия на конкуренцията.\nНа пръв поглед играта адски прилича на популярния игрален автомат San Francisco Rush, който се появи в повече или по-малко сполучливи версии и за някои конзоли, но за съжаление все още не е конвертиран за PC :-( Основната интрига в San Francisco Rush е, че геймърът има почти пълна свобода да си кара по улиците на Сан Франциско, като единственото ограничение е един доста бегло маркиран курс и лимитът от време. В Midtown Madness ще имате същата и даже по-голяма свобода! Основната разлика е, че действието се развива по улиците на Чикаго и всички ограничения са отпаднали. Това означава на практика, че играта съдържа едно-единствено ниво, което обаче е с направо гигантски размери. Програмистите са пресъздали\nцелия център на Чикаго\nи можете напълно свободно да си избирате курса. Единственото условие е да стигнете невредими и по възможност първи до предварително зададена цел.\nИнтересни са и превозните средства, които се предлагат на вниманието на геймърите. Microsoft са се отказали от традиционните спортни автомобили и според мен този ход е изключително сполучлив, защото предлага разнообразие от еднородните екшън ралита през последните години. В Midtown Madness ще можете да седнете зад волана на VW Beetle, Ford F-350, Cadilac Eldorado, Ford Mustang GT и Panoz AIV Roadster. След спечелването на няколко надпревари по улиците на града се отварят и допълнителни възможности като автобуси от градския транспорт, влекачи за тирове, полицейски Ford Mustang Cruiser и още доста други повече или по-малко екзотични возила. Както вероятно се сещате, успехът в състезанията е предпоставка за достъп и до по-голямата част от трасетата в играта. В началото ще можете да се пробвате само по три различни маршрута и чак след като ги спечелите ще получите достъп до нови три и така докато успеете да видите всичките писти. Самите състезания са също доста разнообразни. Стандартната надпревара е така нареченият Check Point Race, в който трябва да достигнете финала като минете през определен брой контролни пунктове. В режим Blitz Race задачата е същата, но се прибавя и неумолим лимит от време. Преди всичко това обаче е предвидена възможност и за така наречения Cruise, по време на който можете просто да си карате из улиците на Чикаго, да пробвате възможностите на най-различните возила и да опознавате тънкостите на маршрутите. Разбира се, не са забравени и любителите на мрежовите игри. В Midtown Madness има включени десетки опции за multiplayer, които ще задоволят и най-претенциозните вкусове на геймърите.\nДруг заслужаващ отбелязване елемент е изключителният реализъм. Всички возила се държат различно и има сериозна разлика дали карате мощен камион или чуплив Panoz AIV Roadster. Маневреността, максималната скорост и издръжливостта на сблъсъци с дървета, коли и други "препятствия" са коренно различни и преди състезанието е добре да помислите кой е оптималният автомобил за конкретното трасе. Не са забравени и пазителите на закона. В Midtown Madness полицията е един от най-досадните противници и ако имате неблагоразумието да сложите опцията "cop density" на "high" не ви чака нищо добро. Всяко минаване на червено се наказва с виещи полицейски сирени и последващо лудо преследване по улиците на града, което обикновено завършва с твърде бърз край на мечтите за слава. Заслужава отбелязване и обстоятелството, че подобно на Carmageddon 2 можете да тръгнете\nНА ЛОВ ЗА ПЕШЕХОДЦИ!\nЗа съжаление вероятно няма да успеете да уловите нито един. Освен че издават паникьосани писъци, пешеходците са и бързи като млади сърни и аз поне не успях да прегазя нито един въпреки положените сериозни усилия. Явно Microsoft са решили да не предизвикват гнева на борците срещу насилието в компютърните игри и просто са цензурирали по-кървавата част от уличните "инциденти". За радост това не се отнася за щетите по самите коли. Гледката след челен сблъсък с камион определено си заслужава макар че води до нерадостния надпис "Game Over". В това отношение програмистите са свършили много добра работа.\nЩетите по броните на колите си личат много добре, гумите хвърчат из околностите, а от моторите дори след най-малкия сблъсък започва да се издига застрашителен дим. Въобще цялата графика на Midtown Madness е много сполучлива. Камерата има три възможни позиции. Поне според мен автомобилът се управлява най-добре от вътрешната перспектива, но пък ако искате да видите екшъна и разрушенията в цялата им прелест, можете да включите и на външните камери, които за разлика от някои други игри от жанра също дават добра възможност за управляемост на возилата. Играта поддържа всички популярни 3D-ускорители и изстисква\nмаксималното от тях. Особена похвала заслужава фактът, че системните изисквания са запазени в що-годе разумни граници въпреки гигантския размер на картата, по която карате! Звукът също не разочарова. Ефектите и музиката са добре подбрани и подсилват реализма на играта. Както е вече обичайно, се поддържат и 3D-звукови карти, които гарантират още по-автентично усещане за събитията по улиците на Чикаго.\nВъобще Midtown Madness е едно от най-сполучливите и оригинални екшън ралита през последните месеци и със сигурност ще помогне на геймърите да дочакат по-спокойно излизането на Need for Speed: High Stakes.\nпрофил » mini_90_faraona каза на 08.01.2011, 06:44 ?. :\nЕто на това му се вика класика :D.Тази игра я играех като малък и сега ще я играя самоче няма откаде да си я сваля. :D:D:D:D:D